
Narvas Aleksander Puškini tänav T1 asuva linnale kuuluva kinnistu osa 

üürile andmiseks korraldatud avaliku kirjaliku enampakkumise 
tulemuste kinnitamine 
1. ASJAOLUD JA MENETLUSE KÄIK

Vastavalt Narva Linnavalitsuse 31.03.2021. a korraldusele nr 223-k kuulutas Narva Linnavalitsuse Linnamajandusamet (edaspidi ka Amet) avaliku kirjaliku enampakkumise linnavara – Narvas Aleksander Puškini tänav T1 asuva linnale kuuluva kinnistu üldpindalaga 150 m² üürile andmiseks ning kehtestati järgmised tingimused:

· kasutusala 


-
välikohvik või väliterrass;

· üürilepingu kehtivusaeg

-
5 aastat;

· üüritasu alghind


-
150 eurot kuus; 

· osavõtutasu


-
32 eurot;

· tagatisraha


-
150 eurot.

Üürilepingu lisatingimused:

· kommunaalmaksete tasumine vastavalt tegelikule tarbimisele;

· paigaldatavate ajutiste rajatiste ja mööbli seisundi ja disaini iga-aastane kooskõlastamine Narva Linnavalitsuse Arhitektuuri- ja Linnaplaneerimise Ameti ning projekti arhitektiga enne avamist;

· välikohviku minimaalne lahtiolekuaeg – igapäevaselt maist septembrini 10.00-22.00, kui seadusega ei ole sätestatud teisiti. Juhul, kui üürilevõtja soovib lahtiolekuaega muuta, kooskõlastada see Narva Linnavalitsuse Linnamajandusametiga põhjendatud taotluse esitamisega.

Enampakkumise kuulutus avaldati 08.04.2021. a Narva linna veebileheküljel ja 08.04.2021. a kohalikus ajalehes Narvskij Rabotšij.
Enampakkumine toimus 28.04.2021. a kell 10.30  linnamajandusametis aadressil Narva, Peetri plats 3-22 (III korrus).
Pakkujad pidid esitama Narva Linnavalitsuse Linnamajandusametile e-posti (linnamajandus@narva.ee) teel kella 10.00-ni 28. aprillil 2021 digitaalselt allkirjastatud pakkumuse, märkides allkirjastatud dokumendi konteineri nimes ainult vara aadressi.
28.04.2021. a kella 10.30-ks oli Ametisse esitatud üks pakkumus. 
Osaleja – Ronyx Team OÜ, reg kood 12380344, esitas kõik vajalikud dokumendid.

Pakutud üürisumma – 222,00 eurot kuus. 
Narvas Aleksander Puškini tänav T1 asuva linnale kuuluva kinnistu üldpindalaga 150 m² üüriõigus müüdi hinnaga 222,00 eurot kuus osalejale Ronyx Team OÜ, reg kood 12380344.

Enampakkumise kohta on 28.04.2021. a koostatud protokoll.

Osaleja ei ole esitanud Ametile mingeid kaebusi ega proteste enampakkumise ettevalmistamise või toimumise kohta.
2. ÕIGUSLIKUD ALUSED

Narva Linnavolikogu 17.03.2005 määruse nr 14 „Linnavara kasutusse andmise kord” § 41 kohaselt enampakkumise tulemused kinnitab Narva Linnavalitsus oma korraldusega ühe kuu jooksul pärast nende läbiviimist. Enampakkumise korraldaja esitab linnavalitsusele kõigi komisjoni liikmete ja protokollija poolt allkirjastatud enampakkumise läbiviimise protokolli ning pakkujate kaebused ja protestid. 

3. OTSUS

3.1.
Kinnitada Narvas Aleksander Puškini tänav T1 asuva linnale kuuluva kinnistu üldpindalaga 150 m² kasutusse andmiseks 28.04.2021 korraldatud avaliku kirjaliku enampakkumise tulemused (vastavalt 28.04.2021 linnavara üürile andmise avaliku kirjaliku enampakkumise protokollile) ning kinnitada enampakkumise võitjaks Ronyx Team OÜ, reg kood 12380344.
3.2.
Narva Linnavalitsuse Linnamajandusametil sõlmida Ronyx Team OÜ-ga, reg kood 12380344, punktis 3.1. nimetatud linnavara üürileping vastavalt kehtestatud enampakkumise tingimustele.
4. RAKENDUSSÄTTED

4.1.
Korraldus jõustub seadusega sätestatud korras.
4.2.
Narva Linnavalitsuse Linnakantselei teha korraldus teatavaks Narva Linnavalitsuse Linnamajandusametile.
4.3.
Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

